钦定古今图书集成/明伦汇编/官常典/第751卷 > 段光启
## 钦定古今图书集成/明伦汇编/官常典/第751卷 > 段光启

按《常德府志》：“光启，庠生。贼至，仝弟光远携家奔避，贼
以数十骑追至，光远素有韬略，手持一刃，力战堵截，
连杀数贼。贼为反走，光启仝弟追之，为贼所执而去。
光远奔救，为他贼格战，光启被缚，骂不绝口而遭杀。
光远见兄已被害，奋勇敌贼，且战且走，乃保家眷遁
去。人咸服光远之勇，而光启之义也。”